Lav et referat af nedenstående tekst:

Tekst:
Natten mellem 26. og 27. maj blev Hanherred & Himmerland Biler i Aars ofre for et frækt og kostbart tyveri, der betyder at seks Toyota Yaris nu ikke er andet værd end de reservedele, man kan skrue af dem. Ukendte gerningsmænd smadrede nemlig, i ly af mørket, sideruderne i de seks biler, hvorefter de rippede dem for airbags og førerseler, så bilerne pådrog sig skader for i omegnen af 70.000 kroner pr. bil. - Det er tre år gamle biler, de kunne sælges videre for omkring 90.000 kroner, så det kan ikke betale sig at reparere på dem. De er totalskadede, siger Jens Kristian Jensen, der er medindehaver af Hanherred & Himmerland Biler. De seks biler havde i tre år været leaset ud til Rebild Kommune, og var nu kommet tilbage til forhandleren. Nu er de ingenting værd, og Jens Kristian Jensen ærgrer sig over tyveriet, som han mener er bestilt arbejde. - Det er jeg overbevist om det er. Det er tredje gang inden for et år, bilforhandleren, der har afdelinger i Aars, Løgstør og Halvrimmen oplever at tyve stjæler airbags og seler fra biler, der står fremme, og nu vil de gøre noget for at stoppe det. - Vi flytter alle nye biler og kundebiler ud på en oplyst forplads, hvor der er trafik og lys. Det skræmmer forhåbentligt tyvene fra at slå til mod de biler, fortæller han. - Derudover har vi fået tilbud på videoovervågning, så vi kan komme det her til livs.

Referat:
Seks biler er ikke andet værd end de reservedele de kan blive til, efter ukendte gerningsmænd rippede dem for airbags og påførte dem skader for 70.000 kroner stykket.